CELEX: 62010CJ0263
Language: bg
Date: 2011-07-07
Title: Решение на Съда (първи състав) от 7 юли 2011 г.#Iulian Nisipeanu срещу Direcţia Generală a Finanţelor Publice Gorj и други.#Искане за преюдициално заключение: Tribunalul Gorj - Румъния.#Вътрешно данъчно облагане - Член 110 ДФЕС - Налагане на такса за замърсяване при първата регистрация на моторни превозни средства.#Дело C-263/10.

Решение на Съда (първи състав) от 7 юли 2011 г. — Nisipeanu/Direcţia Generală a Finanţelor Publice Gorj и др.
      (Дело C‑263/10)
      „Вътрешно облагане с данъци и такси — Член 110 ДФЕС — Екотакса върху моторните превозни средства при първата им регистрация“
      1.                     Данъчни разпоредби — Вътрешно облагане с данъци и такси — Екотакса върху моторните превозни средства при първата им регистрация
            на национална територия — Такса върху употребявани моторни превозни средства, която няма еквивалент по отношение на моторните
            превозни средства на същата възраст и със същото овехтяване, които вече са на националния пазар — Недопустимост (член 110
            ДФЕС) (вж. точки 28 и 29 и диспозитива)
      2.                     Преюдициални въпроси — Тълкуване — Действие във времето на тълкувателните съдебни решения — Обратно действие — Ограничаване
            от Съда — Условия — Значение за съответната държава членка на финансовите последици от съдебното решение — Критерий, който
            не е решаващ (член 110 ДФЕС) (вж. точки 32—36)
      Предмет 
      
         
               Преюдициално запитване — Tribunalul Gorj — Регистрация на употребявани моторни превозни средства с предходна регистрация в
                  други държави членки — Екотакса върху моторните превозни средства при първата им регистрация в държава членка — Квалифициране
                  на критерия „дата на първата регистрация“ — Съвместимост на националната правна уредба с член 110 ДФЕС — Валидност на освобождаването
                  от заплащане на таксата, въведена за определени категории превозни средства — Евентуално прилагане на принципа „замърсителят
                  плаща“
               
            Диспозитив 
      Член 110 ДФЕС трябва да се тълкува в смисъл, че не допуска държава членка да въвежда eкотакса върху моторните превозни средства
         при първата им регистрация в тази държава членка, ако тази данъчна мярка е организирана по такъв начин, че възпира пускането
         в движение в посочената държава членка на употребявани превозни средства, закупени в други държави членки, без обаче да възпира
         покупката на употребявани превозни средства на същата възраст и със същото овехтяване на националния пазар.